Diari Oficial de la Generalitat Valenciana


Sumari del DOGV 6667, del 09-12-2011 (2011/11654)

Notificació de la sentència dictada en el judici verbal número 936/2010.
------------------------------------------------------------------------

### Dades del document

Número de DOGV
:   6667

Data del DOGV
:   09-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11046


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el judici verbal número 936/2010. [2011/11827]  
Judici verbal 000936/2010  
De: Emivasa.  
Procuradora: Desamparados Barber Paris.  
Contra: Pascual García Gutiérrez i Kaled Said Safadi Hassna.  
Procurador/a: -   
En aquest procediment de judici verbal número 936/2010 seguit a instàncies d'Emivasa contra Pascual García Gutiérrez i Kaled Said Safadi Hassna s'ha dictat la sentència, que, literalment, és com segueix:   
  
«Sentència número 287/2011  
Judici verbal.  
Jutge que la dicta: Juan Carlos Mompó Castañeda.  
Lloc: València.  
Data: 3 de novembre de 2011.   
Demandant: Emivasa.  
Advocat: Ignacio López Arbide.  
Procuradora: Desamparados Barber Paris.  
Demandat: Pascual García Gutiérrez.  
Rebel·lia processal  
Demandat: Kaled Said Safadi Hassna.  
Advocada: Margarita Crehuer Viguer.  
  
Antecedents de fet  
Primer. La part actora esmentada va presentar la demanda origen d'aquestes actuacions en què sol·licitava que es dictara sentència per la qual es condemne als demandats que es declare la resolució dels contractes de pagament al subministrament i manteniment de comptador subscrits pel demandat Pascual García Gutiérrez, amb la corresponent condemna a aquest del pagament de 1.091,01 euros en concepte d'indemnització de danys i perjudicis, més els interessos legals que corresponguen, així com al pagament de les noves factures que s'hi produïsquen des de la interposició d'aquesta demanda fins a l'efectivitat de la sentència, en concepte de condemna futura per l'ús il·legítim del servei que aquest està efectuant. Si procedeix aquesta resolució, se sol·licita, així mateix, que el Jutjat ordene que s'adopten totes les mesures que calga per al cessament definitiu del subministrament, i que autoritze fins i tot els meus poderdants, si cal, a entrar a l'immoble on es troba instal·lat el comptador per a poder interceptar el pas d'aigua degudament. Es condemne al també codemandat Kaled Said Safadi Hassna a sotmetre's a la resolució d'entrada en el domicili siti al carrer de Gregorio Gea número 8, 33a, de València, que si pertoca, dictara aquest Jutjat estimant la sol·licitud d'aquesta part. Finalment, la part demandant sol·licita la imposició de costes del judici a les parts demandades.   
Segon. Convocades les parts a judici, el demandat no va comparéixer, per la qual cosa va ser declarat en rebel·lia processal. Després de ratificar-se el demandant, es va rebre el plet a prova, en què l'actora va proposar la documental per reproduïda, que es va admetre, i una vegada practicada la prova proposada les actuacions van quedar definitivament concluses per a sentència.   
Tercer. En la tramitació d'aquest litigi s'han observat les prescripcions legals.   
Vistos els preceptes legals esmentats i tots altres que hi són aplicables de manera general i pertinent,  
  
Dispositiva  
Estime de forma íntegra la demanda formulada per la procuradora dels tribunals Desamparados Barber Paris en nom i representació de l'entitat Emivasa contra Pascual García Gutiérrez i Kaled Said Safadi Hassna, i declare resolt el contracte de subministrament i manteniment de comptador subscrit amb Pascual García Gutiérrez a qui es condemna a pagar la suma de 1.091,01 euros més interessos i a permetre a l'entitat demandant l'entrada en l'esmentat habitatge i si hi manca es constituïsca la comissió judicial, en el dia i hora que a l'efecte s'assenyale, perquè el personal tècnic de la part actora procedisca a la privació del subministrament i retirada del comptador, i condemne el codemandat Kaled Said Safadi Hassna a sotmetre's a la resolució d'entrada en el domicili siti al carrer Gregorio Gea, número 8, 33a, de València i tot això, amb la imposició expressa de costes a la part demandada.  
  
Contra aquesta resolució es pot interposar un recurs d'apel·lació de què coneixerà l'Audiència Provincial, el qual s'haurà de preparar davant d'aquest Jutjat en el termini de 20 dies següents a la notificació de conformitat amb l'article vigent 458 de la Llei d'Enjudiciament Civil 1/2000 de 7 de gener.  
Aquesta és la meua sentència, que pronuncie, mane i firme».   
I atés que el demandat esmentat, Pascual García Gutiérrez, es troba en parador desconegut, s'expedeix aquest edicte a fi que valga de notificació de forma deguda.  
  
València, 3 de novembre de 2011.- El secretari judicial: Miguel Ángel Martínez Martínez.